Diari Oficial de la Generalitat Valenciana


Sumari del DOGV 3447, del 04-03-1999 (1999/1238)

ORDRE de 4 de febrer de 1999, de la Conselleria de Presidència, per la qual s'aprova la dissolució de l'agrupació constituïda pels ajuntaments de Mutxamel i San Juan de Alicante per al sosteniment en comú del lloc de Tresoreria.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3447

Data del DOGV
:   04-03-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/1238


Data del document
:   04-02-1999

Organisme emissor
:   Conselleria de Presidència

Tipus de document
:   Ordre

Descriptors 

:   * Sant Joan d'Alacant
    * Mutxamel
    * administració local
    * comptable

ORDRE de 4 de febrer de 1999, de la Conselleria de Presidència, per la qual s'aprova la dissolució de l'agrupació constituïda pels ajuntaments de Mutxamel i San Juan de Alicante per al sosteniment en comú del lloc de Tresoreria. [1999/X1238]
  
Per Resolució del Ministeri per a les Administracions Públiques, de 16 de març de 1988 (BOE de 22.03.88), es va crear l'agrupació per al sosteniment en comú del lloc de tresorer dels municipis Mutxamel - San Juan de Alicante.
  
Els ajuntaments de San Juan de Alicante i Mutxamel, en les sessions plenàries dels dies 2 i 24 de febrer de 1998, respectivament, van acordar per unanimitat, sol·licitar d'aquesta Conselleria de Presidència la dissolució de l'agrupació per al sosteniment en comú del lloc de Tresoreria.
  
En virtut d'allò disposat en l'article 2.2.f del Reial Decret 1.732/1994, de 29 de juliol, sobre provisió de llocs de treball reservats a funcionaris d'Administració local amb habilitació de caràcter nacional en les corporacions locals amb Secretaria de classe primera, com són les dels ajuntaments de Mutxamel i San Juan de Alicante, hi haurà un lloc de Tresoreria, reservat a funcionaris locals amb habilitació de caràcter nacional pertanyents a la subescala d'Intervenció-Tresoreria.
  
L'expedient ha sigut tramitat conforme a les prescripcions legals i en aquest consta la declaració de voluntat de la titular del lloc, senyora Cristina Dolores Fernández Palma, de romandre adscrita a l'Ajuntament de Mutxamel, de conformitat amb allò que s'ha disposat en l'article 15 del Decret 159/97, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional.
  
Per tant, i en ús de les competències atribuïdes en els articles 2.2.b), 4.2 i 15 del Decret 159/1997, de 29 d'abril,
  
ORDENE
  
Primer
  
Aprovar la dissolució de l'agrupació constituïda pels ajuntaments de Mutxamel i San Juan de Alicante per al sosteniment en comú del lloc de Tresoreria.
  
Segon
  
Crear i classificar el lloc de Tresoreria de l'Ajuntament de Mutxamel i adscriure aquest a la senyora Cristina Dolores Fernández Palma, i el de Tresoreria de l'Ajuntament de San Juan de Alicante, que queda vacant. En ambdós casos la provisió del lloc queda reservada a funcionaris locals amb habilitació de caràcter nacional, pertanyents a la subescala d'Intervenció.
  
Contra aquesta ordre, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València, en el termini de dos mesos comptats des de l'endemà de la seua notificació, de conformitat amb allò que s'ha establit en els articles 8, 14 i 46 del Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 4 de febrer de 1999
  
El conseller de Presidència,
  
JOSÉ JOAQUÍN RIPOLL SERRANO